Ajka Város Önkormányzata Képviselő-testületének 26/2025. (IX. 27.) önkormányzati rendelete

az önkormányzat 2025. évi költségvetéséről szóló 6/2025. (II.13.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2025. évi költségvetéséről szóló 6/2025. (II.13.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.

[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:

1. §

A 2025. évi költségvetéséről szóló 6/2025. (II. 13.) önkormányzati rendelet 2. §-a helyébe a következő rendelkezés lép:

„2. §

(1) Ajka Város Önkormányzatának Képviselő-testülete az önkormányzat 2025. évi

a)
a költségvetés

aa)
bevételi főösszegét 13.798.957.929 forintban

ab)
kiadási főösszegét 13.602.374.089 forintban

ac)
a többletet 196.583.840 forintban

b)
finanszírozási előirányzat

ba)
bevételi összegét 5.407.755.518 forintban,

bb)
kiadási összegét 5.604.339.358 forintban,

c)
a költségvetés

ca)
bevételi főösszegét 19.206.713.447 forintban,
cb)
kiadási főösszegét 19.206.713.447 forintban,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2025. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2025. évi költségvetésének kiadási főösszegén belül:

1.
A költségvetési kiadási előirányzatok összegét
a)
Személyi juttatásokat 3.660.443.291 forintban,
b)
Munkaadókat terhelő járulékokat és szociális hozzájárulási adót 533.234.254 forintban,
c)
Dologi kiadásokat 3.248.096.799 forintban,
d)
Egyéb működési célú kiadásokat 3.638.476.592 forintban,
e)
Ellátottak pénzbeli juttatásait 10.378.270 forintban,
2.
A felhalmozási célú kiadások összegét
a)
Beruházási kiadásokat 1.152.361.511 forintban,
b)
Felújítási kiadásokat 405.911.070 forintban,
c)
Egyéb felhalmozási célú kiadásokat 686.123.052 forintban,
3.
finanszírozási műveletek kiadási előirányzatát
a)
Működési kiadást (folyószámla hiteltörlesztés) 5.000.000.000 forintban,
b)
Felhalmozási kiadás (hiteltörlesztés) 382.727.058 forintband) 

c)
Államháztartáson belüli megelőlegezés visszafizetését 221.612.300 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

2. §

A 2025. évi költségvetéséről szóló 6/2025. (II. 13.) önkormányzati rendelet 4. § (1) bekezdése helyébe a következő rendelkezés lép:

„(1) A képviselő-testület a 2025. évi költségvetésében 0 forint működési általános tartalékkal, 193.290.061 forint működési cél és 74.059.189 forint felhalmozási céltartalékot állapít meg. A céltartalék feladatonkénti részletezését, felhasználását a költségvetési rendelet 7.sz. mellékletében foglaltak szerint fogadja el.”

3. §

(1) A 2025. évi költségvetéséről szóló 6/2025. (II. 13.) önkormányzati rendelet 2. melléklete helyébe az 1. melléklet lép.

(2) A 2025. évi költségvetéséről szóló 6/2025. (II. 13.) önkormányzati rendelet 3. melléklete helyébe a 2. melléklet lép.

(3) A 2025. évi költségvetéséről szóló 6/2025. (II. 13.) önkormányzati rendelet 4. melléklete helyébe a 3. melléklet lép.

(4) A 2025. évi költségvetéséről szóló 6/2025. (II. 13.) önkormányzati rendelet 5. melléklete helyébe a 4. melléklet lép.

(5) A 2025. évi költségvetéséről szóló 6/2025. (II. 13.) önkormányzati rendelet 6. melléklete helyébe az 5. melléklet lép.

(6) A 2025. évi költségvetéséről szóló 6/2025. (II. 13.) önkormányzati rendelet 7. melléklete helyébe a 6. melléklet lép.

(7) A 2025. évi költségvetéséről szóló 6/2025. (II. 13.) önkormányzati rendelet 11. melléklete helyébe a 7. melléklet lép.

(8) A 2025. évi költségvetéséről szóló 6/2025. (II. 13.) önkormányzati rendelet 12. melléklete helyébe a 8. melléklet lép.

(9) A 2025. évi költségvetéséről szóló 6/2025. (II. 13.) önkormányzati rendelet 14. melléklete helyébe a 9. melléklet lép.

(10) A 2025. évi költségvetéséről szóló 6/2025. (II. 13.) önkormányzati rendelet 16. melléklete helyébe a 10. melléklet lép.

(11) A 2025. évi költségvetéséről szóló 6/2025. (II. 13.) önkormányzati rendelet 17. melléklete helyébe a 11. melléklet lép.

(12) A 2025. évi költségvetéséről szóló 6/2025. (II. 13.) önkormányzati rendelet 19. melléklete helyébe a 12. melléklet lép.

4. §

Ez a rendelet 2025. szeptember 28-án lép hatályba.
A j k a, 2025. szeptember 27.
Kihirdetés napja: 2025. szeptember 27. 

Schwartz Béla
Dr. Jáger László


polgármester
címzetes főjegyző
Végső előterjesztői indokolás

Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.
Az előterjesztéshez csatolt javaslatban, költségvetési rendeletben a költségvetés főösszege 19.206.713.447 Ft-ra változik, az eredeti költségvetési rendelethez képest a növekedés 5.408.603.699 Ft.

Az előterjesztés készítésének lezárása 2025. szeptember 15-én történt.

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva:

· a 3/23-34/2025. határozatban az Ajka Városi Óvoda az eszközök elavulása, használhatatlanná válása és javításuk gazdaságtalansága miatt kérte, hogy a dologi kiadások előirányzatából 1.000.000 forint kerüljön átcsoportosításra a beruházási kiadások közé.

· a 3/23-35/2025. határozatban Ajka Város Önkormányzata 165/2025.(VI.30.) Kt. határozata alapján az F.C. Ajka Kft. saját tőke emelése 100.000 forint értékben.

· a 3/23-42/2025. határozatban Ajka Város Önkormányzata Gazdasági és Városfejlesztési Bizottsága 131/2025.(IX.09.) GVB. és 132/2025.(IX.09.) GVB határozatával a Kristály Hotel Kft. pályázatát 2.208 eFt-tal, és a Paksa Kft. pályázatát 500 eFt-tal támogatásra érdemesnek találta. Az működési tartalék terhére 708.000,-Ft-tal az előirányzat emelésre került. 
A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat, a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Bevételek

Önkormányzatok működési támogatásai (11. melléklet)
Az államháztartásról szóló törvény végrehajtásáról szóló 368/2011. (XII.31.) Korm. rendelet 107. §-a valamint a Magyarország 2025. évi központi költségvetéséről szóló 2024. évi XC. törvény módosításáról szóló törvényjavaslat értelmében, az önkormányzat által 2025. májusi felmérést követően a  2025. évi megalapozó adatok módosítására, az egymás közötti, illetve az önkormányzati körön kívüli szervezetnek történő feladat,- illetve intézmény átadás-átvétellel kapcsolatos felmérés adatai alapján az önkormányzat 2025. évi előirányzatait 10.771.475 Ft-tal csökkentette és 49.198.416 Ft-tal megemelte, így mindösszesen 38.426.941,-Ft-tal növekedett.

Önkormányzati hivatal működésének támogatása
32.083.212 Ft

Pedagógusok átlagbéralapú támogatása 
5.634.000 Ft

Bölcsődei üzemeltetés támogatás
3.511.262 Ft

Intézményi- üzemeltetés támogatása
- 10.386.664 Ft

Gyermekétkeztetés üzemeltetési támogatás
- 384.811 Ft

Polgármester illetmény támogatása 
    7.969.942 Ft

Összesen
38.426.941 Ft

Eredeti előirányzat szolid. hozzájárulással módosított összege: 
1.643.532.472 Ft

2025. évi kiegészítő támogatás
96.016.385 Ft 

Évközi változás május után (lemondás)
- 10.771.475 Ft

Évközi változás május után (pótigény) 
49.198.416 Ft

Összesen:
1.777.975.798 Ft

Egészségügyi kiegészítő pótlék

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2025. júniustól szeptemberig 157.163 forint érkezett, mely előirányzattal az érintett intézmény költségvetését megemeltük:

	Városi bölcsőde
	Bér
	Járulék
	Összesen
	 

	 
	39 291
	 
	39 291
	június

	 
	39 291
	 
	39 291
	július

	 
	39 290
	 
	39 290
	augusztus

	 
	39 291
	 
	39 291
	szeptember

	Összesen
	157 163
	0
	157 163
	 


Szociális ágazat összevont pótlék

Szociális ágazatban dolgozók részére a 2025. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére 2025. júniustól szeptemberig 30.123.758 forint érkezett, mely előirányzattal az érintett intézmények költségvetését megemeltük:

	Szociális Szolg. és Gond. Kp.
	Bér
	Járulék
	Összesen
	 

	 
	3 345 316
	418 670
	3 763 986
	június

	 
	3 395 610
	424 641
	3 820 251
	július

	 
	3 132 212
	390 671
	3 522 883
	augusztus

	 
	2 952 045
	367 270
	3 319 315
	szeptember

	Összesen
	12 825 183
	1 601 252
	14 426 435
	 

	
	
	
	
	

	Városi bölcsőde
	Bér
	Járulék
	Összesen
	 

	 
	144 998
	18 847
	163 845
	június

	 
	145 000
	18 850
	163 850
	július

	 
	144 999
	18 850
	163 849
	augusztus

	 
	139 400
	18 122
	157 522
	szeptember

	Összesen
	574 397
	74 669
	649 066
	 

	
	
	
	
	

	Családi és Gyj. Kp.
	Bér
	Járulék
	Összesen
	 

	 
	3 105 181
	403 674
	3 508 855
	június

	 
	3 388 000
	440 445
	3 828 445
	július

	 
	3 429 014
	445 771
	3 874 785
	augusztus

	 
	3 394 840
	441 332
	3 836 172
	szeptember

	Összesen
	13 317 035
	1 731 222
	15 048 257
	 


Működési célú költségvetési támogatások és kiegészítő támogatások

Az ÖGF/67-18/2025-KTM iktatószámú támogató okiratával a Közigazgatási és Területfejlesztési Minisztérium az Önkormányzatok rendkívüli támogatására Ajka Város Önkormányzatának 90.473.427 Ft vissza nem térítendő támogatást nyújtott.

Elszámolásból származó bevételek

A költségvetési évet megelőző év elszámolása alapján (2024. évi zárszámadás 11. melléklet) a helyi önkormányzatot megillető pótigény összege: 1.905.674 forint.
Egyéb működési támogatások- elkülönített állami pénzalap

Ajka Város Önkormányzata és a Veszprém Megyei Kormányhivatal Ajkai Járási Hivatala között kötött 21901/05/00599 ügyszámú hatósági szerződés alapján, a „Nyári diákmunka 2025.” munkaerőpiaci program támogatására 2.091.600 forint pályázati támogatásban részesült, melyhez 300.072 Ft önrész társult (átcsoportosítás a működési tartalékból történt). A pályázat 2025. július 14.-augusztus 6-ra vonatkozik, 12 fő diák foglalkoztatása valósult meg. A lebonyolításánál felmerülő kiadások alapján 2.116.524 Ft-tal a személyi juttatásokat, 275.148 Ft-tal a munkaadókat terhelő járulékokat emeltük meg a 041236 Nyári diákmunka – országos közfoglalkoztatási program, kormányzati funkción.

Visszatérítendő támogatások, kölcsönök visszatérülései

Ajka Város Német Nemzetiségi Önkormányzata 2025. szeptember 1-jétől átvette a Laschober Mária Német Nemzetiségi Nyelvoktató Általános Iskola fenntartását, működtetését. Az intézmény állami támogatásai igénylésre kerültek, de legkorábban 2025. november hónapban kerülnek utalásra. A nemzetiségi önkormányzat pénzügyi finanszírozásai nem teszik lehetővé az intézmény előre történő finanszírozását. Ajka Város Önkormányzata kölcsön szerződés keretében biztosítja a működési költségekre jutó fedezetet, mely a tárgyéven belül visszatérítésre kerül.
Felhalmozási célú támogatások államháztartáson belülről

A Versenyképes járások Program végrehajtási rendszeréről szóló 2/2025.(II.28.) KTM rendeletben foglaltak alapján benyújtott pályázati igények elfogadásra kerültek 109.090.800 forint értékben az alábbiak szerint:
· Közlekedés biztonság erősítése az Ajkai Járásban
38.500.000,-Ft
· Közbiztonság erősítése az Ajkai Járásban
60.590.800,-Ft

· Informatikai fejlesztés az Ajkai Közös Önkormányzati Hivatalban
10.000.000,-Ft

Közösségünk hídjai TOP_PLUSZ-3.1.3-23-VE1-2024-00008 a helyi humán fejlesztések pályázaton Ajka Város Önkormányzata által elszámolható költségek összege 150.447.350 Ft, melyből 2025. évben előlegként 34.297.026 Ft bevétel keletkezik. (16 melléklet)
Az Idősek Otthona Energetikai korszerűsítése - TOP_PLUSZ-2.1-21-VE1-2022-00026 pályázat többlet költségeire többszörösen benyújtott pályázat elutasításra került. A többlet költségek finanszírozására saját forrás biztosítása szükséges.
Kiadások

Nagy László Városi Művelődési Központ és Könyvtár
Az intézmény igazgatója költségvetési előirányzat módosítást kezdeményezett, melyben az alábbi előirányzat módosításkat kérte:

A Kölcsey Ferenc Alapítvány 160.000 Ft támogatásban részesítette az intézményt a 2025. évi Testvérkönyvtár Támogató pályázatának „városi könyvtárak támogatása” programjának keretében, a Székelykeresztúri Városi Könyvtár – határon túli könyvtár – állományának értékes magyar kiadványokkal való fejlesztése céljából. A támogatási szerződés értelmében az intézmény vállalta, hogy a partner könyvtárral együttműködve lebonyolítja a beszerzéseket. 
Szociális Szolgáltató és Gondozási Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához tárgyi eszközök beszerzése vált szükségessé (sütő, számítógép, szoftver, gumis lepedő, a felújítás során áthelyezésre, kialakításra kerülő iroda, orvosi szoba berendezései, felszerelései), ezért 2.203.000 forint átcsoportosítását kéri a működési intézményfinanszírozásból a felhalmozási intézményfinanszírozáshoz, az összeg a rehabilitációs hozzájárulás megtakarításából kerül átvezetésre a beruházási előirányzatokra.

Ajkai Család- és Gyermekjóléti Központ

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézményben szükséges az elhasználódott, meghibásodott, gazdaságosan nem javítható egyéb kisértékű tárgyi eszközök beszerzése 250.000 Ft értékben (mobil és vezetékes telefonok), ezért 250.000 forint átcsoportosítását kéri, működési intézményfinanszírozásból a felhalmozási intézményfinanszírozáshoz, a személyi juttatások és a munkaadókat terhelő járulékok előirányzatából a beruházási előirányzatokhoz. 
Önkormányzati kiadások

Az Önkormányzatnál futó pályázatok a pályázati szakaszoknak megfelelően teljesítendő kiadások alapján kerültek módosításra a működési és felhalmozási előirányzatok tekintetében.

Egyéb működési célú kiadások

A települési önkormányzatok helyi iparűzési adóbevétel többlete alapján 2025. május hónapban teljesítendő fizetési kötelezettség összegéről szóló 13/2025. (V.14.) NGM rendelet 1. melléklete tartalmazza a 2025. május havi nettó finanszírozás keretében teljesítendő fizetési kötelezettség önkormányzatonkénti összegét, mely Ajka város esetében 5.546.325 Ft.

A Városi Rendőrkapitányság felhalmozási támogatása átcsoportosításra került a működési támogatások közé, valamint módosított előirányzatként beépítésre került az Ajka Város Önkormányzata 157/2025.(VI.11.) Kt. határozata alapján a Veszprém Megyei Rendőr-főkapitányság részére megállapított 2.300.000 Ft támogatás.
A Sportváros Nonprofit Kft.-nél az eredeti előirányzatként szereplő a Strand területén drénhálózat kiépítése helyett perimeter került beszerzésre.

A Csingervölgy Nonprofit Kft. üzemeltetési feladatainak támogatására 3.000.000 Ft többlet támogatást biztosítunk.

A Városi Diáktanács működési támogatása csökkentésre került az egyesület számára biztosított számviteli szolgáltatás összegével.

Felhalmozási célú támogatások

A Sportváros Nonprofit Kft.-nél a sportegyesületek támogatása csökkentésre került 25.000.000 Ft-tal.

A Csingervölgy Nonprofit Kft. részére a Modern Ajka program keretében a bódéi városrész számára biztosított felhalmozási támogatásból a bódéi közösségi ház felújítására 3.989.000 Ft, valamint a rendőrkapitányságnak továbbadott kisértékű tárgyi eszközök összege került átcsoportosításra a tartalékok közül.

Karbantartási előirányzatok

Az 6/2025. (II.13.) önkormányzati rendelet 13. § (3) bekezdése alapján 2025. évi jóváhagyott karbantartási előirányzatokat az 5. és az 5/A. mellékletben részletezzük.

14. melléklet
Ajka Város Önkormányzata tárgyévet követő több éves követeléseinek és kötelezettségeinek célok szerinti és évenkénti bontásban tábláinak kiegészítése:

- az önkormányzat 190/2025. (IX.9.) Kt. határozatában kinyilvánított szándék szerint a Kulturális és Innovációs Misztérium megbízásából a Nemzeti Kulturális Támogatáskezelő által meghirdetett Bursa Hungarica Felsőoktatási Önkormányzati Ösztöndíjpályázat 2026. évi fordulóján is részt kíván venni, melyre a 2026. évi költségvetéséből 1.400 eFt-ot különít el,

- az Ajka Város Önkormányzata által elnyert pályázatok következő éveket érintő követelései és kötelezettségei kerültek módosításra.
Finanszírozási előirányzatok 

Felhalmozási célú hitel

Ajka Város Önkormányzata 2.000.000.000 forint fejlesztési célú hitelkérelmet nyújtott be, melyhez a Kormány 1278/2023. (VII.17.) Korm.határozatával hozzájárult. A 19/III. mellékletben részletezzük a 2025. évben szeptember 15-ig lehívott hitel feladatokat és tételeket. A hitel lehívásának végső határideje 2025. szeptember 29.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 11., 12., 14., 16., 17., 19. mellékletek kerültek módosításra és kiegészítésre. 

Ajka, 2025. szeptember 27. 

Dr. Jáger László 


címzetes főjegyző

